Jobs in Kelantan - Job Vacancy in Kelantan - Monster.com.my
Chemical Engineer Jobs In Kelantan
Kelantan, Chemical Engineer
Job alert for Kelantan, Chemical Engine... jobs is already subscribed for this Email ID Eredienste: Maak eers góéd gereed, maan SARK | Kerkbode
In die video-onderhoud hieronder praat ds Nelis Janse van Rensburg, moderator van die Algemene Sinode van die NG Kerk, oor wat hy dink van die groter selfregulering wat nou deur die regering aan kerke en ander geloofsorganisasies toegestaan is. Foto: Argief
Eredienste: Maak eers góéd gereed, maan SARK
“In ’n laat verklaring het die Suid Afrikaanse Raad van Kerke (SARK) sy lidkerke aanbeveel om, indien hulle kerklike byeenkomste sou wou oorweeg, sowat vier tot 12 weke te neem om behoorlik gereed te maak,” het dr Gustav Claassen op Vrydag 29 Mei gesê.
“Die rede is om seker te maak dat met al die nodige voorskrifte en protokol in plek, kerklike byeenkomste veilig sal begin,” volgens die Algemene Sekretaris
Nederduitse Gereformeerde Kerk. “Dit sou beteken dat die eerste byeenkomste eers teen die vroegste 28 Junie sou kon begin indien ’n gemeente aan al die voorkomingsmaatreëls kan voldoen,” volgens Claassen.
Dit kom ná pres. Cyril Ramaphosa se aankondiging in die week dat godsdienstige saamtrekke met minder as 50 mense sal mag hervat wanneer Vlak 3 van inperking op 1 Junie aanbreek.
Dit gons die afgelope week in kerkgeledere oor watter praktiese implikasies die jongste besluit vir gemeenteleiers en lidmate het. Claassen het in ’n skrywe aan leraars verwys na ’n dokument wat kerkrade moet help met die groot besluit wat voorlê te midde van ’n pandemie, naamlik om kerkgeboue te heropen of nie? “Daar word van geen gemeente verwag om … kerklike byeenkomste en ander geleenthede te hou teen die besluit van die gemeente se leierskap in nie,” luidens dié dokument, wat HIER gelees kan word. “Elke kerkraad moet self deur prosesse van geloofsonderskeiding hieroor besluit.”
Kerkbode wou Vrydag by ds Nelis Janse van Rensburg, moderator van die Algemene Sinode van die NG Kerk, uitvind wat hy dink van die groter selfregulering wat nou deur die regering aan kerke en ander geloofsorganisasies toegestaan is. Sien die video-onderhoud hieronder vir die volledige gesprek met hom.
Lees ook: Criteria, Norms & Standards for the Reopening Of Churches during the Covid-19 pandemic
Hieronder publiseer ons die volledige skrywe wat vandag deur dr Claassen uitgestuur is.
KLIK HIER ’n dokument wat jou kan help met hierdie besluitnemingsproses. Baie dankie aan André Agenbach en ander wat saamgewerk het aan hierdie dokument. Die dokument bevat, saam met ’n proses om tot ’n besluit te kom, belangrike inligting oor wat van kerke verwag word. Die dokument is baie bruikbaar, maar moet noukeurig gelees word saam met ander dokumente soos die laaste Gazette. KLIK HIER vir die Gazette. Vanaf die kant van die Algemene Sinode gee ons inligting deur wat ’n interpretasie is van wat ons van regeringsweë ontvang. Lees daarom ook daardie spesifieke dokumente wat van toepassing is.
• Beweging tussen provinsies, metropolitaanse gebiede en distrikte is slegs met ’n permit toelaatbaar (35 (1) en (5), vorm 4 van vorige regulasies).
• Permitte vir reis oor grense word uitgereik deur die polisie of ’n landdros.
• ’n Begrafnis word as ’n byeenkoms toegelaat (37 (1)(b)).
• ’n Persoon mag sy of haar woonplek verlaat om na ’n plek van aanbidding te gaan (33 (1)(f)).
• ’n Persoon wat so ’n plek betree, moet ’n gesigmasker dra (33 (2) en (3)).
• ’n Byeenkoms met ’n maksimum van 50 persone word toegelaat (37 (1)(a)). Sien die volledige voorskrifte oor toegang tot eredienste in die Gazette van 28 Mei 2020.
• ’n siek of sterwende persoon gaan besoek
• ’n persoon in ’n krisissituasie gaan besoek, indien ’n ander opsie nie moontlik is nie, of die persoon verkieslik ontmoet in ’n vertrek by die kerk, met inagneming van die voorkomingsprotokol soos voorgeskryf in die Gazette van 28 Mei 2020
• godsdienstige byeenkomste soos begrafnisse, eredienste en huwelike lei. Byeenkomste ná hierdie geleenthede word nog nie toegelaat nie.
In ’n laat verklaring het die Suid Afrikaanse Raad van Kerke sy lidkerke aanbeveel om, indien hulle kerklike byeenkomste sou wou oorweeg, 4 tot 12 weke te neem om behoorlik gereed te maak. Die rede is om seker te maak, dat met al die nodige voorskrifte en protokolle in plek, kerklike byeenkomste veilig sal begin. Dit sou beteken dat die eerste byeenkomste eers teen die vroegste 28 Junie sou kon begin indien ‘n gemeente aan al die voorkomings maatreëls kan voldoen.